CELEX: C2006/143/33
Language: el
Date: 2006-06-17 00:00:00
Title: Υπόθεση C-124/05: Απόφαση του Δικαστηρίου (πρώτο τμήμα) της  6ης Απριλίου 2006  (αίτηση του Gerechtshof te 's-Gravenhage για την έκδοση προδικαστικής αποφάσεως) — Federatie Nederlandse Vakbeweging (FNV) κατά Staat der Nederlanden (Κοινωνική πολιτική — Προστασία της ασφάλειας και της υγείας των εργαζομένων — Οδηγία 93/104/ΕΚ — Δικαίωμα ετήσιας άδειας μετ' αποδοχών — Χρηματική αποζημίωση για τη μη λήψη της ελάχιστης περιόδου ετήσιας άδειας μετ' αποδοχών)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/19
            
         Απόφαση του Δικαστηρίου (πρώτο τμήμα) της 6ης Απριλίου 2006 (αίτηση του Gerechtshof te 's-Gravenhage για την έκδοση προδικαστικής αποφάσεως) — Federatie Nederlandse Vakbeweging (FNV) κατά Staat der Nederlanden
   (Υπόθεση C-124/05) (1)
   
   (Κοινωνική πολιτική - Προστασία της ασφάλειας και της υγείας των εργαζομένων - Οδηγία 93/104/ΕΚ - Δικαίωμα ετήσιας άδειας μετ' αποδοχών - Χρηματική αποζημίωση για τη μη λήψη της ελάχιστης περιόδου ετήσιας άδειας μετ' αποδοχών)
   (2006/C 143/33)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te 's-Gravenhage (Κάτω Χώρες)
   Διάδικοι στην υπόθεση της κύριας δίκης
   Federatie Nederlandse Vakbeweging (FNV)
   κατά Staat der Nederlanden
   Αντικείμενο της υποθέσεως
   Αίτηση έκδοσης προδικαστικής απόφασης — Gerechtshof te 's-Gravenhage — Ερμηνεία του άρθρου 7, παράγραφος 2, της οδηγίας 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας (ΕΕ L 307, σ. 18) — Συμβατό με εθνική διάταξη που προβλέπει τη δυνατότητα να συμφωνηθεί εγγράφως, κατά τη διάρκεια ισχύος της σύμβασης εργασίας, η χορήγηση χρηματικής αποζημίωσης κατά το επόμενο έτος λόγω μη εξαντλήσεως της ελάχιστης ετήσιας άδειας
   Διατακτικό της αποφάσεως
   Το άρθρο 7 της οδηγίας 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας, όπως τροποποιήθηκε με την οδηγία 2000/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000, έχει την έννοια ότι αντιβαίνει στο άρθρο αυτό το γεγονός ότι μια διάταξη του εθνικού δικαίου επιτρέπει, κατά τη διάρκεια της ισχύος της συμβάσεως εργασίας, την αντικατάσταση των ημερών ετήσιας άδειας, υπό την έννοια της παραγράφου 1 του εν λόγω άρθρου 7, που δεν χρησιμοποιούνται κατά τη διάρκεια συγκεκριμένου έτους από την καταβολή χρηματικής αποζημίωσης σε ένα από τα επόμενα έτη.
   
      (1)  ΕΕ C 155 της 25.6.2005.